పెద్దమనుషుల ఒప్పందం
1956లో తెలుగు మాట్లాడే ప్రాంతాలన్నీ ఏకమై ఒకే రాష్ట్రంగా ఏర్పడటానికి - కోస్తా, రాయలసీమ, తెలంగాణా - అన్ని ప్రాంతాల నాయకులూ ఇష్టపడ్డారు. అయితే తెలంగాణా నాయకులకు తమ ప్రాంత అభివృద్ధిపై కొన్ని సందేహాలు ఉన్నాయి. అధిక రెవిన్యూ ఆదాయం గల తమ ప్రాంతం, అదే నిష్పత్తిలో అభివృద్ధికి నోచుకోదేమోనన్న భయం వారికి కలిగింది. ఇటువంటి ఇతర సందేహాల నివృత్తికై అన్ని ప్రాంతాల కాంగ్రెసు నాయకులు కలిసి 1956 జూలై 19 న ఒక ఒప్పందానికి వచ్చారు. దీనినే పెద్దమనుషుల ఒప్పందం అన్నారు. న్యూ ఢిల్లీలో పెద్దమనుషుల ఒప్పందం సంతకాలు చేసిన రోజు 1956 ఫిబ్రవరి 20 అని కె.వి.రంగారడ్డి స్వీయచరిత్రలో రాసారు. సంతకాలు చేసిన వారు తెలంగాణా తరపున, బూర్గుల రామకృష్ణారావు, కె.వి.రంగారెడ్డి, మర్రి చెన్నారెడ్డి, జె.వి. నరసింగరావు, ఆంధ్ర తరపున నీలం సంజీవరెడ్డి, బెజవాడ గోపాలరెడ్డి, అల్లూరి సత్యనారయణ రాజు, గౌతు లచ్చన్న. ఈ ఒప్పందంలోని ముఖ్యాంశాలు ఇవి:ఈ ఒప్పందం తరువాత తెలంగాణా నాయకులలో ఉన్న సందేహాలు తొలగి, ఆంధ్ర ప్రదేశ్‌ ఏర్పాటుకు మార్గం సుగమమైంది.
పొగాకు ధూమపానం
2005 ఫిబ్రవరి 27న WHO ఫ్రేమ్ వర్క్ కన్వెన్షన్ ఆన్ టొబాకో కంట్రోల్, అమలులోకి వచ్చింది. FCTC ప్రపంచం యొక్క మొదటి ప్రజారోగ్య ఒప్పందం. దీనిపై సంతకం చేసిన దేశాలు పొగాకు నియంత్రణ విధానానికి కనీస ప్రమాణాలను, మరియు దేశాల మధ్య సిగరెట్ దొంగ రవాణా వంటి సవాళ్ళను ఎదుర్కోవడంలో సహకారం చేసుకోవడం వంటి కొన్ని ఉమ్మడి లక్ష్యాలను అంగీకరిస్తాయి. ప్రస్తుతం 168 దేశాలు సంతకం చేసిన ఈ ఒప్పందం యొక్క పరిధిలోకి 4 బిలియన్ల మంది ప్రజలు వస్తారని WHO ప్రకటించింది. ఇతర చర్యలలో, సంతకం చేసిన దేశాలు కార్య స్థానాలు, గృహంతర ప్రజా స్థావరాలు, మరియు ఇతర బహిరంగ స్థలాలలో ద్వితీయ వర్గ పొగను తొలగించడానికి చట్టాలు చేస్తాయి.